stanford-oval/wikipedia huggingface dataset:
ดิอะเมซิ่งเรซ 19
สถานที่ในการแข่งขัน > เลก 11 (เบลเยียม → เนเธอร์แลนด์ → ปานามา)

บรัสเซลส์ (สถานีรถไฟใต้ดินสตอกเคล - ภาพวาดฝาผนังการผจญภัยของตินติน)
บรัสเซลส์ (สถานีรถไฟเซาท์บรัสเซลส์) สู่ อัมสเตอร์ดัม, เนเธอร์แลนด์  (สถานีรถไฟกลางอัมสเตอร์ดัม)
อัมสเตอร์ดัม (ท่าอากาศยานอัมสเตอร์ดัมสคิปโฮล) ไป ปานามาซิตี, ปานามา  (ท่าอากาศยานนานาชาติทูคูเมน)
อุทยานแห่งชาติชาเกรซ (ท่าเรือโคโรตู)
อุทยานแห่งชาติชาเกรซ (ปารารา ปูรู) (จุดค้างคืน)
ซานฟรานซิสโก, ปานามาซิตี (อาคารซานฟรานซิสโกเบย์)
คาสโค วิเอโฆ, ปานามาซิตี้ (พลาซ่าฟรานเซีย - รูปปั้นแฟร์ดีน็อง เดอ แลแซ็ปส์)
คาสโค วิเอโฆ  (พลาซ่าคะธีดรัล (สเปน))
คาสโค วิเอโฆ  (แหล่งโบราณคดีปานามาวิเอโฆ)
สำหรับอุปสรรคเลกนี้ สมาชิกที่ทำอุปสรรค (ในคำใบ้ระบุไว้ชัดเจนว่าต้องให้ อามานี่ แอนดี้ ซินดี้และแซนดี้เป็นคนทำ) จะได้สำรวจบรรยากาศน่านฟ้าของกรุงปานามาซิตี โดยจะต้องไต่ข้ามเส้นเชือกระหว่างอาคารซานฟรานซิสโกเบย์ ซึ่งมีความสูง 35 ชั้นและห่างกัน 65 ฟุต (20 เมตร) โดยเมื่อสมาชิกข้ามไปหยิบคำใบ้ที่อาคารตรงข้ามแล้ว จะต้องไต่เชือกกลับมายังอาคารแรกก่อนที่ดำเนินการแข่งขันต่อได้ ซึ่งสมาชิกอีกคนจะรอให้กำลังใจอยู่ที่อาคารตรงข้ามนั่นเอง ส่วนทางแยกของเลกนี้ ทีมจะต้องเลือกระหว่าง ฟิเลต์ (Filet) กับพื้นรองเท้า (Sole) โดยทีมที่เลือกฟิเลต์ จะต้องเดินทางไปยังตลาดเอล เมอร์ซาโด เดอ มาริสคอส สถานที่ที่ทีมจะต้องขนส่งสัตว์ทะเลต่างๆไปยังแผงขายค้าต่างๆภายในตลาด ซึ่งแต่ละร้านจะมีป้ายเขียนบอกชนิดและจำนวนของสัตว์ทะเลที่สามารถรับได้อยู่ด้วย โดยเมื่อทีมขนส่งสัตว์ทะเลครบเรียบร้อยแล้ว คนขายของเร่ปลาจะมอบคำใบ้ต่อไปให้แก่ทีม ส่วนทีมที่เลือกพื้นรองเท่า จะต้องเดินทางไปยังตลาดซาลซิปูเดส สถานที่ทีมจะต้องค้นหาร้านขายรองเท้าแตะ "Tacho Outtraras" ซึ่งทีมจะต้องใช้ชิ้นส่วนของหนังวัดเป็นพื้นรองเท้า และทำการสานเชือกหนังให้เข้ารูปทั้งสองข้าง เมื่อทีมทำรองเท้าให้ลูกค้าเสร็จเรียบร้อยและอยู่ในความพึงพอใจของเจ้าของร้านแล้ว เขาจะมอบคำใบ้ต่อไปแก่ทีม
ก่อนที่ทีมจะออกจากเมืองบรัสเซลส์ ทีมจะต้องแต่งตัวเป็นสองตัวละคร จากการ์ตูนเบลเยียมที่ได้รับความนิยม; การผจญภัยของตินติน ซึ่งถูกรู้จักอยู่สามชื่อในเบลเยียม ได้แก่ ทอมสันกับทอมป์สัน (Thomson and Thompson), ดูบอนท์กับดูบอนด์ (Dupont and Dupond) หรือจอห์นสันกับจอห์นสัน (Johnson and Johnson) จากนั้นจึงใช้รูปภาพที่แนบมากับคำใบ้แรก หาผู้ชายที่แต่งตัวเป็นตินติน ที่ยืนอยู่หน้าภาพวาดฝาผนังตินติน ที่สถานีรถไฟใต้ดินสตอกเคล  และบอกเขาเกี่ยวกับข้อมูลที่ได้รู้มาเกี่ยวกับตัวละครที่ทีมแต่งตัวอยู่ เช่นชื่อ, อาชีพเพื่อรับคำใบ้ต่อไปจากเขา
เมื่อทีมเดินทางถึงปารารา ปูรูแล้ว ทีมจะต้องลงชื่อจองเวลา (7.00, 7.20 และ 7.40 น.) เพื่อเข้ารับการสักในเช้าวันรุ่งขึ้น โดยรอยสักจะบอกถึงสถานที่ต่อไปที่ทีมจะต้องไปเยือน; อาคารซานฟรานซิสโกเบย์ในปานามาซิตี ซึ่งระหว่างคืน ทีมจะได้นอนในเปล และค้างคืนอยู่ที่อุทยานแห่งชาติชาเกรซ
หลังจากทำภารกิจอุปสรรคเสร็จเรียบร้อยแล้ว ทีมจะได้รับปริศนา "ทำคลองสุเอซสำเร็จเป็นสิ่งที่พาเขามายังปานามา ความล้มเหลวของเขานำมาสู่ความสำเร็จของผู้อื่น ให้หาผู้ชายที่อยู่ใต้ไก่งวง" ซึ่งนำทีมไปยังรูปปั้นของแฟร์ดีน็อง เดอ แลแซ็ปส์ ที่พลาซ่าฟรานเซีย
ที่พลาซ่าคะธีดรัล ทีมจะต้องค้นหาชื่อหรือสถานที่อันเป็นจุดหยุดพักของเลกนี้ จากชุดท้องถิ่นโพเลลร่าและสร้อยคอของกลุ่มสาวที่กำลังร่ายรำแทมบำริโต; แหล่งโบราณคดีปานามาวิเอโฆ
สถานที่ในการแข่งขัน > เลก 12 (ปานามา → สหรัฐอเมริกา)

ปานามา (ท่าอากาศยานนานาชาติทูคูเมน) ไป แอตแลนตา, รัฐจอร์เจีย, สหรัฐอเมริกา  (ท่าอากาศยานนานาชาติฮาร์ทสฟิลด์-แจ็คสัน แอตแลนตา)
แอตแลนตา (ศูนย์ไฟลท์เซฟตี้ อินเตอร์เนชั่นแนล)
แอตแลนตา (บ้านและพิพิธภัณฑ์มาร์กาเร็ต มิตเชลล์)
แอตแลนตา (สนามเบสบอลเทิร์นเนอร์ ฟิลด์)
แอตแลนตา (คฤหาสน์สวอน)
อุปสรรคสุดท้ายของการแข่งขันนี้ สมาชิกที่ทำอุปสรรคจะต้องใช้เครื่องพิมพ์ดีดเรมิงตัน เพื่อพิมพ์คำใบ้ต่อไปของทีม ที่ประกอบไปด้วยข้อความต่างๆ รวมถึงชุดตัวเลข "44, 715 และ 74" โดยทีมจะตระหนักได้ว่าเครื่องพิมพ์ดีดไม่มีปุ่มเลข 1 ให้กด และจะต้องใช้ตัวอักษร l พิมพ์เล็กแทนเพื่อให้ได้คำใบ้
ที่ศูนย์ไฟลท์เซฟตี้ อินเตอร์เนชั่นแนล ทีมจะต้องเลือกผู้บังคับการบิน ที่จะสอนทีมเกี่ยวกับวิธีการจัดการเครื่องซิมูเลเตอร์การบินเลียร์เจ็ต จากนั้นทีมจำเป็นจะต้องจอดเครื่องบินที่ลานรันเวย์ของท่าอากาศยานนานาชาติฮาร์ทสฟิลด์-แจ็คสัน แอตแลนตา จากความสูง 2500 ฟุต (760 เมตร) เพื่อรับคำใบ้ต่อไปจากผู้บังคับ
คำใบ้ที่ทีมได้จากศูนย์ไฟลท์เซฟตี้ อินเตอร์เนชั่นแนล เพียงบอกให้ทีมเดินทางไปยัง "ที่อยู่ ซึ่งเดิมรู้จักกันว่า The Dump" ทิ้งไว้ให้ทีมจะต้องคิดให้ออกด้วยตนเองว่า คำใบ้กล่าวถึงสถานที่ต่อไปที่ทีมจะต้องไปเยือน "บ้านของมาร์กาเร็ต มิตเชลล์ ผู้แต่งหนังสือเรื่องวิมานลอย ซึ่งต่อมากลายเป็นภาพยนตร์ในที่สุด
หลังจากที่ทีมกระทำภารกิจอุปสรรคเสร็จเรียบร้อยแล้ว ทีมจะต้องนึกให้ออกว่าชุดตัวเลขที่สมาชิกพิมพ์ออกมากล่าวถึงอนุสรณ์ของแฮงค์ อารอนหมายเลข 44 ที่ทำลายสถิติในการตีลูกโฮมรันครั้งที่ 715 ในปีค.ศ.1974 นำทีมเดินทางไปยังสนามเบสบอลเทิร์นเนอร์ ฟิลด์
ที่สนามเบสบอลเทิร์นเนอร์ ฟิลด์ สมาชิกคนที่ไม่ได้ทำงานอุปสรรคจะต้องใช้แผนที่โลกขนาดใหญ่และเกียร์ในการปีนเขา เพื่อลากเชือกสีแดงจากคาราไบเนอร์ ลากตั้งแต่ประเทศจุดเริ่มต้นจนถึงประเทศสุดท้าย (ไต้หวันไปยังสหรัฐอเมริกา) ในแผนที่โดยระบุประเทศโดยไม่ใช่โน้ต (ประเทศเนเธอร์แลนด์และเยอรมนีไม่ถูกนับในการลากเชือก) โดยสมาชิกอีกคนสามารถช่วยเหลือได้จากบริเวณที่กำหนด เพื่อรับคำใบ้สุดท้ายในการแข่งขันนี้
ดูเพิ่ม

แผนที่แสดงเส้นทาง
อนุสรณ์สถานวีรชนที่เมืองไทเป เป็นจุดหยุดพักแรกของการแข่งขัน ดิอะเมซิ่งเรซ 19
จุดหยุดพักของเลกนี้ คือพระราชวังของสุลต่านยอกยาการ์ตา; พระราชวัง Ngayogyakarta Hadiningrat
สำหรับอุปสรรคของเลกนี้ ทีมจะต้องเดินทางไปยังบรมพุทโธ สถานที่ที่ทีมจะต้องนับจำนวนพระพุทธรูปพระธยานิพุทธะ โดยยึดจากตำแหน่งของพระหัตถ์
สนามฟุตบอลลอยน้ำ ที่อุทยานแห่งชาติอ่าวพังงา ประเทศไทย เป็นจุดหยุดพักที่สี่ของการแข่งขันนี้
สำหรับอุปสรรคในเมืองลิลองเว ทีมจะต้องขนย้ายหนึ่งในสินค้าส่งออกนิยมของมาลาวี; กระสอบยาสูบแห้งรวม 200 ปอนด์ (91 กิโลกรัม) ในโกดังท้องถิ่น
สำหรับหนึ่งในทางแยกของเลกนี้ ทีมจะต้องแข่งขันพายเรือแคนูในทะเลสาบมาลาวี
ห้องโถงภายในของปราสาทเฟรเดอริคส์เบิร์ก เป็นสถานที่ในการทำอุปสรรคของทีมในเลกนี้
สวนอลิซาเบต เป็นที่ตั้งของขาหยุดหลุมนี้
หนึ่งในทางแยกของเลกนี้ ทีมจะต้องก่อสร้างแพโดยใช้อุปกรณ์ที่มีอยู่ ก่อนที่พายเรือในคลองลีฟเพื่อค้นหาชิ้นส่วนของคำใบ้ที่ผูกอยู่
ที่พลาซ่าคะธีดรัล ทีมจะต้องค้นหาชื่อของจุดหยุดพักในชุดของหญิงสาวที่กำลังร่ายรำระบำท้องถิ่นอยู่
คฤหาสน์สวอนในเขตเมืองเก่าแอตแลนตา เป็นจุดหยุดพักสุดท้ายและเส้นชัยของการแข่งขันนี้
ดาวบันดาล

| --- | --- |
ภาพหน้าปกหนังสือดาวบันดาล
ผู้ประพันธ์: จอห์น กรีน
ชื่อเรื่องต้นฉบับ: The Fault in Our Stars
ผู้แปล: เขมรินทร์ พงษ์สุวรรณ
ประเทศ: ไทย
ภาษา: ไทย
ประเภท: นิยายผู้ใหญ่ตอนต้น/วัยรุ่น
สำนักพิมพ์: Dutton Books  สำนักพิมพ์คลาสแอคท์
วันที่พิมพ์:  พ.ศ. 2555   พ.ศ. 2557
ดาวบันดาล (อังกฤษ: The Fault in Our Stars) คือนวนิยายเล่มที่ 4 ผลงานของจอห์น กรีน ตีพิมพ์เมื่อเดือนมกราคม 2012  ผู้เล่าเรื่องคือผู้ป่วยโรคมะเร็งอายุ 16 ปี ชื่อเฮเซล ซึ่งถูกพ่อแม่คะยั้นคะยอให้เข้าร่วมกลุ่มสนับสนุนที่ให้กำลังใจแก่ผู้ป่วยมะเร็ง หลังจากเฮเซลเข้าร่วมกลุ่มอย่างไม่ค่อยเต็มใจนัก ต่อมาก็ได้พบกับออกัสตัส วอเทอร์ส อายุ 17 ปี และรักกัน ออกัสตัสเป็นอดีตนักบาสเกตบอล และเคยเป็นมะเร็งถึงขั้นต้องตัดขาข้างหนึ่ง
ชื่อเรื่อง The Fault in Our Stars ได้รับแรงบันดาลใจจากคำพูดขึ้นชื่อในบทละครของเชกสเปียร์เรื่องจูเลียส ซีซาร์ (องค์ 1, ฉาก 2) เมื่อคาซิอุส (แคชเซียส) กล่าวกับบรูตัสว่า 'The fault, dear Brutus, is not in our stars, / But in ourselves, that we are underlings.' ข้อความส่วนนี้ได้รับการถอดเป็นภาษาไทยโดยศิลปินแห่งชาติ ทวีปวร (ทวีป วรดิลก) ว่า "อันความผิดมิตรเอยเฉลยเอา ใช่ดวงดาวพราวเพราเจ้าบันดาล" บทประพันธ์เรื่องนี้ได้รับการแปลเป็นภาษาไทยโดยเขมรินทร์ พงษ์สุวรรณ ตีพิมพ์โดยสำนักพิมพ์คลาสแอคท์ เมื่อเดือนมีนาคม 2014
ในเดือนมกราคม 2012 บริษัท Fox 2000  ซื้อสิทธิ์ในการนำบทประพันธ์ไปสร้างภาพยนตร์ และเมื่อวันที่ 19 กุมภาพันธ์ 2013 จึงประกาศว่าจอช บูน จะเป็นผู้กำกับภาพยนตร์เรื่องนี้
กระแสตอบรับ

ดาวบันดาล ได้รับคำชื่นชมอย่างสูงจากนักวิจารณ์ คำวิจารณ์ของThe New York Times ระบุว่าหนังสือเล่มนี้คือ "การผสานระหว่างอารมณ์เศร้าสร้อย หวาน ปรัชญา และความขบขัน" อีกทั้งกล่าวด้วยว่า "เนื้อเรื่องดำเนินอยู่บนครรลองของความสมจริงอันโศกเศร้า" ขณะเดียวกันก็ชี้ว่ารายละเอียดตามโครงเรื่องที่ชวนให้ใจหายนั้น "มิได้ลดทอนความหวานซึ้ง และเมื่ออยู่ในมือของกรีน รายละเอียดเหล่านั้นมีแต่สร้างความประทับใจยิ่งขึ้น"
ดิอะเมซิ่งเรซ 14

| --- | --- |
ดิอะเมซิ่งเรซ 14

ออกอากาศ: 15 กุมภาพันธ์ พ.ศ. 2552   – 10 พฤษภาคม พ.ศ. 2552
ระยะเวลาการถ่ายทำ: 31 ตุลาคม พ.ศ. 2551   – 21 พฤศจิกายน พ.ศ. 2551
จำนวนตอน: 12
ผู้ชนะ: แทมมี่กับวิคเตอร์
ทวีปที่ผ่าน: 3
ประเทศที่ผ่าน: 9
เมืองที่ผ่าน: 20
ระยะทางการแข่งขัน: 40,000 ไมล์   (64,372 กิโลเมตร)
จำนวนเลก: 12
ซีซั่นก่อนหน้าและถัดไป
ก่อนหน้า: ดิ อะเมซิ่ง เรซ 13
ถัดไป: ดิ อะเมซิ่ง เรซ 15
ดิ อะเมซิ่ง เรซ 14 (อังกฤษ: The Amazing Race 14) เป็นฤดูกาลที่ 14 ของรายการ ดิ อะเมซิ่ง เรซ ซึ่งเป็นเกมโชว์ประเภทเรียลลิตี้โชว์ระดับรางวัลเอ็มมี 8 สมัยซ้อนทางโทรทัศน์ รายการนี้จะมีผู้เข้าแข่งขันเป็นทีมๆ ละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก โดยทีมที่ชนะจะได้รับเงินรางวัล 1 ล้านดอลลาร์สหรัฐ โดยเกมส์โชว์ดังกล่าวเริ่มออกอากาศในสหรัฐอเมริกาทางสถานีโทรทัศน์ซีบีเอส ในวันที่ 15 กุมภาพันธ์ พ.ศ. 2552 เวลา 20 นาฬิกา ซึ่งยังคงเป็นคืนวันอาทิตย์ เช่นเดิม และเริ่มออกอากาศในประเทศไทยทางช่อง เอเอ็กซ์เอ็น ทาง ทรูวิชั่นส์ ในวันที่ 16 กุมภาพันธ์ พ.ศ. 2552 เวลา 21 นาฬิกา
การผลิต > การถ่ายทำและการออกอากาศ

ดิ อะเมซิ่ง เรซ 14 ใช้เวลาเดินทางทั้งหมด 22 วัน คิดเป็นระยะทางประมาณ 40,000 ไมล์ โดยทีมจะเดินทางผ่าน 9 ประเทศ คือ โรมาเนีย (เป็นครั้งแรกของรายการ) สวิตเซอร์แลนด์ เยอรมนี ออสเตรีย อินเดีย ไทย สาธารณรัฐประชาชนจีน และ รัสเซีย (ดินแดนครัสโนยาสค์ และแคว้นโนโวซีบีสค์ )  ก่อนที่จะไปจบการแข่งขันที่ มาอุย รัฐฮาวาย โดยจากบทสัมภาษณ์กับผู้ผลิตรายการ เบ็นตั้น แวนด์ มัสเตอร์ เขากล่าวว่าทีมจะเดินทางระหว่างเมืองหนึ่งไปยังอีกเมืองหนึ่งโดยรถไฟสายทรานส์ ไซบีเรียรวมถึงผจญพายุหิมะกลางทุ่งไซบีเรียที่อุณหภูมิต่ำกว่า 0 องศาเซลเซียส เขายังกล่าวอีกว่าทีมจะต้องเผชิญกับสภาพอากาศสุดโหด ภารกิจอุปสรรคที่เข้มข้นและเวลาในท่าอากาศยานที่น้อยลง ซึ่งอาจทำให้ทีมเกิดอาการอ่อนเพลียได้ นอกจากนี้ ซีบีเอสยังเปิดเผยว่าในการแข่งขันจะมีการบันจีจัมพ์จากหอที่สูงเป็นลำดับสองของโลก ผจญกับอากาศที่ร้อนอบอ้าวจนหายใจไม่ออกในอินเดีย และการท้าทายระหว่างกีฬาโอลิมปิก ฤดูร้อนประจำปี ค.ศ. 2008 ที่ทำให้ทีมเกิดอาการหอบได้
สำหรับในซีซั่นที่ 14 นี้ เบอร์แทรม ฟาน มุนสเตอร์ ได้ให้สัมภาษณ์กับยูเอสเอทูเดย์ไว้ว่า จะมีการอัปเดตแผนที่แสดงเส้นทางในรายการผ่านทาง กูเกิล แมปส์ มีช่วงเปิดรายการแบบใหม่ กราฟิกใหม่ (ฟอนต์ของชื่อผู้เข้าแข่งขันและคำอธิบายภารกิจในรายการ และไอคอนแสดงสัญลักษณ์คำใบ้ต่าง ๆ อย่างไรก็ดีไอคอนแบบเก่ายังพบในการถ่ายทำอยู่) มีการแบ่งครึ่งหน้าจอในช่วงที่มีสองฉากเกิดขึ้นในเวลาเดียวกัน และมีการปรับปรุงเพลงประกอบรายการใหม่อีกด้วย นอกจากนี้ซีซั่นนี้เป็นครั้งที่สองที่เส้นชัยไม่ได้อยู่ที่แผ่นดินใหญ่ในสหรัฐอเมริกา โดยฤดูกาลแรกที่เส้นชัยอยู่นอกแผ่นดินใหญ่ในสหรัฐอเมริกาคือ ดิ อะเมซิ่ง เรซ 12 ไม่เพียงเท่านี้ ฤดูกาลนี้ยังมีการเปลี่ยนกติกาของคำสั่งย้อนกลับ (U-Turn) เล็กน้อย ซึ่งปรากฏในเลกที่ 4 ของการแข่งขัน คำสั่งย้อนกลับที่ปรากฏในเลกนั้นทีมที่ใช้ไม่จำเป็นต้องเปิดเผยว่าตนสั่งย้อนกลับ (ไม่จำเป็นต้องปิดป้ายแสดงว่าพวกเขาเป็นผู้สั่งย้อนกลับ (Blind U-Turn) ซึ่งตั้งแต่มีการใช้คำสั่งถ่วงเวลา (Yield) และคำสั่งย้อนกลับ ทีมที่ใช้จะต้องปิดป้ายแสดงว่าตนเป็นผู้สั่งย้อนกลับให้ทีมอื่น ๆ ทราบ) แต่ทว่า U-Turn ในเลกที่ 10 ของฤดูกาลนี้นั้นเป็น U-Turn แบบปกติ คือ ต้องติดแผ่นป้ายบอกว่าใครเป็นคนสั่ง U-Turn ใคร
ในการแข่งขันครั้งนี้ มีคำสั่งทางด่วนที่ไม่ได้ออกอากาศทางโทรทัศน์ 1 ครั้ง โดยเมลกับไมค์ให้สัมภาษณ์หลังจากจบการแข่งขันว่าคำสั่งทางด่วนในเลก 7 ของการแข่งขันเป็นคำสั่งที่ให้ทีมเดินทางไปยังตลาดและซื้อของให้กับสถานรับเลี้ยงเด็กกำพร้า ด้วยเงินของพวกเขาเอง ซึ่งในที่สุดแล้วไม่มีทีมใดใช้ทางด่วนในเลกดังกล่าวเลยรวมถึงเป็นครั้งแรกที่จำนวนทางด่วนนั้นมีแค่ 1 ครั้งเท่านั้นซึ่งโดยปกติแล้วจำนวนทางด่วนในฤดูกาลที่ 5-13 จะมีทั้งหมด 2 ครั้ง (ฤดูกาลที่ 1-4 มีจำนวนทางด่วน 9-11 ครั้งด้วยกัน)
การผลิต > การคัดเลือกผู้เข้าแข่งขัน

สำหรับฤดูกาลที่ 14 นี้ปิดรับสมัครเมื่อวันที่ 28 พฤษภาคม พ.ศ. 2551 การสัมภาษณ์เพื่อคัดตัวรอบรองสุดท้ายมีขึ้นในเดือน มิถุนายน พ.ศ. 2551 และรอบสุดท้ายมีขึ้นเมื่อประมาณปลายเดือนมิถุนายน ถึงต้นเดือนกรกฎาคม พ.ศ. 2551 ที่ ลอสแอนเจลิส, แคลิฟอร์เนีย ประเทศสหรัฐอเมริกา การค้นหาสถานที่แข่งกระทำขึ้นในช่วงเดือน สิงหาคม และการถ่ายทำคาดว่ามีขึ้นในเดือน พฤศจิกายน พ.ศ. 2551
ผู้เข้าแข่งขันในครั้งนี้มีทั้งคู่แต่งงานที่แต่งกันมาแล้ว 17 ปีจากรัฐเวอร์จิเนีย พี่ชายกับน้องชายสตั๊นท์แมน ไปจนถึงผู้เข้าแข่งขันที่หูหนวกครั้งแรกของเวอร์ชันสหรัฐอเมริกา ลูค อดัมส์ ที่อาศัยคุณแม่ของเขาในการสื่อสารด้วยภาษามือ โดยผู้เข้าแข่งขันที่หูหนวกครั้งแรกในทุก ๆ เวอร์ชันคือเอเดรียน แย็บ ซึ่งเป็นผู้ชนะใน ดิ อะเมซิ่ง เรซ เอเชีย 2 (สำหรับในกรณีที่ถ้ามาร์กี้กับลุคเข้าถึงจุดพักพิธีกรจะใช้ภาษามือในการบอกลำดับที่ของพวกเขา ซึ่งปรากฏขึ้นในตอนที่ 1)
ชื่อตอนในการแข่งขัน

ชื่อตอนในการแข่งขันมักมาจากคำพูดสำคัญ ๆ ของผู้เข้าแข่งขันในเลกนั้น ๆ
Don't Let a Cheese Hit Me - เมล
Your Target Is Your Partner’s Face - คำแนะนำในการทำทางแยก"เบาปัญญา"
I'm Not Wearing That Girl's Leotard! - "ลุค"
It Was Like A Caravan of Idiots – ไมค์
She’s a Little Scared of Stick, But I Think She’ll Be OK! – วิคเตอร์
Alright Guys We're at War! – มาร์ค
"Gorilla? Gorilla?? Gorilla???" – วิคเตอร์
"Rooting Around in People's Mouths Could Be Unpleasant" –  ฟิล คีโอแกน
"Our Parents Will Cry Themselves to Death" – แทมมี่
"Having a Baby's Gotta Be Easier Than This" – คาร่า
"He Made Me Look Like Alice Cooper" – มาร์จี้ 
 "No More Mr. Nice Guy" – วิคเตอร์
"This is How You Lose a Million Dollars" – เจมี่
รางวัล

ในบางเลก ทางรายการจะมีรางวัลให้กับผู้เข้าแข่งขันที่สามารถเข้าเส้นชัยได้เป็นทีมแรก สำหรับแพ็กเกจทัวร์ทั้งหมดสนับสนุนโดยแทรเวโลซิตี้
เลก 1 - แพ็กเกจทัวร์สำหรับ 2 คนสู่ เปอร์โต วัลลาต้า, เม็กซิโก
เลก 2 - เครื่องเล่นโกคาร์ทสำหรับสมาชิกในทีมแต่ละคน
เลก 3 - แพ็กเกจทัวร์สำหรับ 2 คนสู่ประเทศคอสตาริกา
เลก 4 - รถจักรยานยนต์ คนละคันสำหรับสมาชิกในทีมแต่ละคน
เลก 5 - แพ็กเกจทัวร์สำหรับ 2 คนสู่เซนต์ลูเชีย
เลก 6 - เรือคายัคสำหรับสมาชิกในทีมแต่ละคน
เลก 7 - แพ็กเกจทัวร์สำหรับ 2 คนสู่ฮาวาย
เลก 8 - แพ็กเกจทัวร์สำหรับ 2 คนระหว่างทวีปสู่ประเทศเปอร์โตริโก
เลก 9 - แพ็กเกจทัวร์สำหรับ 2 คนสู่ประเทศบาร์เบโดส
เลก 10 - เจ็ทสกี คนละลำสำหรับสมาชิกในทีมแต่ละคน (ไม่ได้ออกอากาศ)
เลก 11 - แพ็กเกจทัวร์สำหรับ 2 คนสู่หมู่เกาะกาลาปากอส
เลก 12 - เงินรางวัลจำนวน 1,000,000 ดอลลาร์สหรัฐ
สถานที่ในการแข่งขัน > เลก 1 (สหรัฐอเมริกา → สวิตเซอร์แลนด์)

ลอส อะลามิทอส, ออเร้นจ์เคนต์ตี้, แคลิฟอร์เนีย, สหรัฐอเมริกา  (ฐานฝึกกองกำลังร่วมลอส อะลามิทอส) (จุดเริ่มต้น)
ลอสแอนเจลิส (ท่าอากาศยานนานาชาติลอสแอนเจลิส) ไป ซูริก, สวิตเซอร์แลนด์  (ท่าอากาศยานนานาชาติซูริก) / มิลาน, อิตาลี  (ท่าอากาศยานนานาชาติมัลเปนซา)
ซูริก, สวิตเซอร์แลนด์ (สถานีรถไฟซูริก) / มิลาน, อิตาลี (สถานีรถไฟกลางมิลาน) ไป ชีอาสโซ, สวิตเซอร์แลนด์
ชีอาสโซ ไป โลการ์โน
โลการ์โน (บริเวณฝังศพรอบโบสถ์ของ เซนต์ แอนโตนิโอ)
ตีชีโน (เขื่อนแวร์ซาสกา)
โลการ์โน (สถานีรถไฟ) ไป อินเทอร์ลาเคน (อินเทอร์ลาเคน โอสท์)
อินเทอร์ลาเคน (คไลเนอ รูเกน ไวเซอ)
ชเตเชลแบร์ก (โรงแรมอัลเฟนโฮฟ)
อุปสรรคแรกในการแข่งขันครั้งนี้ สมาชิกที่ทำอุปสรรคจะต้องกระโดดบันจีจัมพ์จากเขื่อนเวอซาสก้า ซึ่งเป็นสถานที่กระโดดบันจีจัมพ์ทางการค้าที่สูงที่สุดเป็นอันดับ 2 ของโลก ด้วยความสูง 70 ชั้น
ทีมสามารถเลือกที่จะบินไปยังซูริกหรือมิลานก่อนก็ได้ แล้วจึงนั่งรถไฟไปยังโลการ์โน ซึ่งมี 6 ทีมบินไปซูริก ส่วนอีก 5 ทีมบินไปมิลาน
ที่โบสถ์ของ เซนต์ แอนโตนิโอ ทีมจะต้องพักค้าง 1 คืนก่อนจะเดินทางออกไปตามเวลาที่ลงทะเบียนไว้ (7:15 น., 7:30 น. และ 7:45 น. ตามลำดับ) เมื่อถึงเวลานั้นบาทหลวงจะให้ภาพมาหนึ่งภาพ ซึ่งภาพนั้นก็คือภาพของเขื่อนแวร์ซาสกานั่นเอง
ที่คไลเนอ รูเกน ไวเซอ ทีมจะต้องขนส่งชีสจากโรงเก็บชีส จำนวน 200 ปอนด์จากเพิงเก็บชีสไปส่งที่ท้ายเขาโดยใช้อุปกรณ์ขนส่งชีสแบบท้องถิ่นสวิส เมื่อส่งครบแล้วจะได้คำใบ้ต่อไป
เมื่อทีมมาถึงชเตเชลแบร์ก จะมีผู้ต้อนรับร้องเพลงและเล่นดนตรีอยู่ ทีมจะต้องตามเสียงนี้ไปหาบุคคลเหล่านั้นที่จะรออยู่ที่จุดพักและทำการเข้าจุดพัก
สถานที่ในการแข่งขัน > เลก 2 (สวิตเซอร์แลนด์ → เยอรมนี → ออสเตรีย)

ซูริค (ท่าอากาศยานนานาชาติซูริค) ไป มิวนิก, เยอรมนี  (ท่าอากาศยานนานาชาติมิวนิก)
บาวาเรีย (บนภูเขา)
บาวาเรีย (บริเวณว่าง)
บาวาเรีย (บริเวณที่ตัดไม้ของนักตัดไม้)
ซาลซ์บูร์ก, ออสเตรีย  (ปราสาทเฮลล์บรุนน์)
อุปสรรคในการแข่งขันครั้งนี้ สมาชิกที่ทำอุปสรรคจะต้องกระโดดร่มจากบนภูเขาลงมาที่พื้นโดยต้องอาศัยจังหวะลมที่ดี แต่ถ้าทีมไหนรอไม่ไหวก็สามารถลงเขาได้เลยโดยใช้เวลา 60 นาที ทางแยกในการแข่งขันครั้งนี้ทีมจะต้องเลือกระหว่าง ม้ามีล้อ (Balancing Dolly) และ เบาปัญญา (Austrian Folly) โดยทีมที่เลือกม้ามีล้อ ทีมจะต้องขับเช็กเวย์ เป็นระยะทาง 2 ไมล์(3.2 กิโลเมตร) โดยผ่านทางที่ขรุขระ สำหรับทีมที่เลือกเบาปัญญา ทีมจะต้องใช้เค้กของชาวบาวาเรียโยนใส่หน้าคู่ของตนจนกว่าจะเจอเค้กไส้เชอร์รี่จำนวน 1 ชิ้น
หลังจากทำทางแยกเสร็จให้ทีมไปยังสถานที่เลื่อยไม้ จะมีหุ่นยนต์คอยเลื่อยไม้ เมื่อเลื่อยเสร็จจะมีตราประทับเพื่อบอกเบาะแสต่อไป
สถานที่ในการแข่งขัน > เลก 3 (ออสเตรีย → เยอรมนี → โรมาเนีย)

ซาลซ์บูร์ก (Salzburg Hauptbahnhof)  ไป มิวนิก, เยอรมนี (มิวนนิก เอส-บาท)
มิวนิก (ท่าอากาศยานนานาชาติมิวนิก) ไป โอทูปินิ, โรมาเนีย  (ท่าอากาศยานนานาชาติเฮนรี่ คอนดา)
บูคาเรสต์ (Complexul Sportiv National Lia Manoliu)
บูคาเรสต์ (Gara de Nord) ไป บราโชฟ
บราโชฟ (โบสถ์ดำ)
บราโชฟ (ปราสาทแบรน)
อุปสรรคในเลกนี้ สมาชิกที่ทำอุปสรรคจะต้องทำทักษะทางด้านยิมนาสติก 3 ด้านคือคานทรงตัว, บาร์คู่ และ Floor Exercise ให้เป็นที่พอใจของครูฝึกสอนแล้วจึงจะได้รับคำใบ้ต่อไป ทางแยกในเลกนี้จะต้องเลือกระหว่าง การเคลื่อนที่ของคนยิปซี (Gypsy Moves) กับซากของแวมไพร์ (Vampire Remains) โดยทีมที่เลือก การเคลื่อนที่ของคนยิปซี จะต้องช่วยคนท้องถิ่น (ยิปซี)แบกของขึ้นบนรถม้า แล้วให้คนหนึ่งนั่งข้างคนขี่ แล้วอีกคนวิ่งตามรถม้าเพื่อเก็บของที่ตก เมื่อถึงที่แล้วต้องช่วยแบกของลงมา ส่วนทีมที่เลือก ซากของแวมไพร์ จะต้องหาหีบโลงศพตามทางลูกศรแล้วลากลงมา แล้วหากุญแจที่เสียบอยู่กับไม้นำมาไขกุญแจที่มีโซ่พันอยู่รอบโลง จากนั้นจึงนำแผ่นไม้กระดานในโลงมาฟาดกับไม้แหลมจนเจอแผ่นสีเหลือง - แดงแล้วนำไปแลกกับคนสวมชุดแวมไพร์
สถานที่ในการแข่งขัน > เลก 4 (โรมาเนีย → รัสเซีย)

โอทูปินิ,   (ท่าอากาศยานนานาชาติเฮนรี่ คอนดา) ไป ครัสโนยารสค์, ไซบีเรีย รัสเซีย  (ท่าอากาศยานนานาชาติเยเมลยาโนโว)
ครัสโนยารสค์ (เขื่อนครัสโนยารสค์ไฮโดรอิเล็กทริก)
ครัสโนยารสค์ (โบสถ์เซนต์อินโนเคนตี้)
ครัสโนยารสค์  (พิพิธภัณฑ์)  (ไม่เปิดเผยภายในป้ายว่าใครสั่งยูเทิร์น)
ครัสโนยารสค์ (โบโวรรี่ล็อกพาร์ค)
ครัสโนยารสค์ (โรงภาพยนตร์)
ทางแยกของเลกนี้จะต้องเลือกระหว่าง เรียง (Stack) กับสร้าง (Construct) โดยทีมที่เลือกเรียง จะต้องก่อกำแพงจากกองไม้ถัดจากกำแพงไม้ที่สร้างไว้ก่อนแล้ว ถ้ากำแพงล้มจะต้องก่อใหม่ทั้ง 2 กำแพง ส่วนทีมที่เลือกสร้าง จะต้องไปที่บ้านนักก่อสร้างแล้วทำหน้าต่าง จากนั้นจึงแบกไปบ้านที่มีป้าย "ต้องการซ่อม" แล้วจึงติดตั้งหน้าต่างให้กับบ้านที่มีป้ายบอกนั้น อุปสรรคในเลกนี้สมาชิกที่ทำอุปสรรคจะต้องนั่งรถ bobsled ภายในระยะเวลา 4 นาที ขณะที่นั่งรถ ต้องสังเกตตัวอักษร 7 ตัวแล้วนำมาเรียงเป็นชื่อ "เชคอฟ"(CHEKHOV) ซึ่งเป็นนักประพันธ์ชาวรัสเซีย ให้ถูกต้องก่อนที่จะได้รับคำใบ้ต่อไป
สถานที่ในการแข่งขัน > เลก 5 (รัสเซีย)

ครัสโนยารสค์ ไป โนโวซีบีรสค์ (รถไฟสายทรานไซบีเรีย)
โนโวซีบีรสค์ (Punkt Tekhnicheskogo Osmotra)
โนโวซีบีรสค์  (หอสมุดสาธารณะทางด้านวิทยาศาสตร์และเทคโนโลยีแห่งชาติ (รัสเซีย))
โนโวซีบีรสค์ (โรงอุปรากรและบัลเลต์แห่งโนโวซีบีรสค์)
ทางแยกของเลกนี้ต้องเลือกระหว่างเจ้าสาวรัสเซีย (Russian Bride) กับเครื่องเกลี่ยหิมะรัสเซีย (Russian Snowplow) โดยทีมที่เลือกเจ้าสาวรัสเซีย จะต้องใช้รถลาดาขับไปด้วยตนเองที่อพาร์ตเม้นท์สมัยโซเวียต แล้วไปรับเจ้าสาวรัสเซียไปส่งที่โบสถ์ที่กำหนดไว้ที่เจ้าบ่าวของเธอรออยู่ เมื่อทีมถ่ายภาพคู่กับเจ้าบ่าวเจ้าสาวแล้ว เจ้าบ่าวจะให้คำใบ้ต่อไป ส่วนทีมที่เลือกเครื่องเกลี่ยหิมะรัสเซีย จะต้องใช้รถลาดาขับไปที่สนามกีฬาสปาร์ตัค ที่สมาชิกในทีมแต่ละคนจะต้องขับเลี้ยวเครื่องเกลี่ยหิมะ ไปตามทางที่กำหนดซึ่งมีคู่ช่วยบอกทาง อุปสรรคของเลกนี้ สมาชิกที่ทำอุปสรรคจะต้องเลือกนักกีฬาวิ่งมาราธอนชาวรัสเซีย 2 คนที่จะช่วยอบอุ่นร่ายกาย ก่อนที่เขาหรือเธอจะเปลือยกายเหลือแค่ชุดชั้นใน แล้ววิ่งประมาณ 1 ไมล์ (1.6 กิโลเมตร) ไปสู่โรงอุปรากรและบัลเลต์แห่งโนโวซีบีรสค์ ที่ที่คู่ของสมาชิกถูกขนส่งมาก่อนแล้วเข้าจุดหยุดพักด้วยกัน
สถานที่ในการแข่งขัน > เลก 6 (รัสเซีย → อินเดีย)

โนโวซีบีรสค์ (สนามบินตอลมาเชโว) ไป ชัยปุระ, รัฐราชสถาน, อินเดีย  (สนามบินชัยปุระ)
หมู่บ้านดูลา (ต้นไม้ศักดิ์สิทธิ์)
ชัยปุระ (แอมเบอร์ ฟอร์ท - ที่จอดรถกาลาปารวตี)
ชัยปุระ (ตลาดโจฮาริ - ร้านขายหุ่นกระบอก แรมนิวอช แรมโพเกิล)   (วัดกาละ หนุมาน)
ชัยปุระ (ป้อมปราการจากัวร์)
ทางแยกของเลกนี้ต้องเลือกระหว่างผู้เคลื่อนที่ (Movers) กับผู้เขย่า (Shakers) โดยทีมที่เลือกผู้เคลื่อนที่จะต้องเดินทางไปที่ประตูแชกานีระ แล้วเลือกรถลากที่บรรจุไปด้วยถังใส่ฟางแล้วเคลื่อนย้ายเป็นระยะทาง 1.5 ไมล์ (2.4 กิโลเมตร) ไปที่ประตูโซราวาร์ ไช เมื่อพวกเขาถึงที่ประตูโซราวาร์ ไช แล้วพวกเขาจะต้องค้นหาเครื่องรางช้างเหล็กในถังใส่กองฟาง เมื่อหาเจอแล้วจะต้องนำไปแลกกับคำใบ้ต่อไป ส่วนทีมที่เลือกผู้เขย่า ทีมจะต้องแต่งกายชุดท้องถิ่นแล้วร่วมไปกับคณะนักเต้นพื้นเมือง เพื่อสะสมเงิน 100 รูปี (3 ดอลลาร์สหรัฐ) เมื่อพวกเขาให้เงินกับหัวหน้าวงแล้วจึงจะได้รับคำใบ้ต่อไป อุปสรรคของเลกนี้ สมาชิกที่ทำอุปสรรคจะต้องดูแลฝูงอูฐที่เป็นของมหาราชา โดยใช้เครื่องมือท้องถิ่นเพื่อย้ายกองฟางให้ถึงเส้นที่กำหนด แล้วเติมน้ำใส่ถัง ส่วนงานเพิ่มเติมสำหรับคริสตี้และโจดี้จะต้องตกแต่งใบหน้าของช้างโดยใช้สีจนกว่าควาญช้างจะรู้สึกพอใจกับผลงานของเธอ
ที่ต้นไม้ศักดิ์สิทธิ์ในหมู่บ้านดูลา ทีมจะต้องหาคำใบ้ต่อไปจากการโทรศัพท์แล้วโทรไปหนึ่งในสี่เบอร์โทรศัพท์ และสายปลายทางจะบอกสถานที่ต่อไป (แอมเบอร์ ฟอร์ท)
สถานที่ในการแข่งขัน > เลก 7 (อินเดีย → ไทย)

ชัยปุระ (ท่าอากาศยานชัยปุระ) ไป ภูเก็ต, ไทย  (ท่าอากาศยานนานาชาติภูเก็ต)
ภูเก็ต (สวนสัตว์ภูเก็ต รูปปั้นลิงกอริลลา)  (ไม่ได้ออกอากาศและไม่ได้ถูกใช้)
ภูเก็ต (ร้านสมุนไพรหงวนชุนต๋อง)
ภูเก็ต (วัดเทพนิมิตร)
ทางแยกของเลกนี้ต้องเลือกระหว่าง 100 บาเรล (100 Barrels) กับ 2 ไมล์ (2 Miles) โดยทีมที่เลือก 100 บาเรลจะต้องเลือกเรือ 1 ลำจากทั้งหมด 6 ลำแล้วเติมน้ำใส่ถังจำนวน 47 ถังแล้วยกถังเข้าไปชั้นบนของเรืออีก 53 ถัง ส่วนทีมที่เลือก 2 ไมล์จะต้องขนส่งรถลากโดยให้สมาชิกอีกคนนั่งบนรถลากเพื่อบอกระยะทาง 2 ไมล์ (3.2 กิโลเมตร) ไปที่สวนหลวง ร.9  เพื่อค้นหาคำใบ้ต่อไป ส่วนทางด่วนที่ไม่ได้ออกอากาศนั้น ทีมจะต้องไปที่ตลาดแล้วซื้อของให้แก่ สถานเลี้ยงเด็กกำพร้าโดยใช้เงินสดที่ทีมมีอยู่
ที่จุดเริ่มต้นของเลก ทีมจะได้รับรูปภาพรูปปั้นลิงกอริลล่า แล้วจะต้องหาว่ารูปปั้นนั้นตั้งอยู่ที่สวนสัตว์ภูเก็ต
ที่สวนสัตว์ภูเก็ต ทีมจะต้องถ่ายภาพกับมาสคอตหลักของสวนสัตว์ภูเก็ต (เสือ) จากนั้นก็ต้องไปที่ลานแสดงช้างแล้วให้ช้างใช้เท้านวดแล้วนั่งทับ เมื่อการแสดงจบแล้วจะต้องไปหาผู้ดูแลเสือซึ่งจะให้คำใบ้ต่อไป
ที่ร้านสมุนไพรหงวนชุนต๋อง ทีมจะต้องบอกทิศทางให้เจ้าของร้านค้นหากล่องใส่สมุนไพร 99 กล่องเพื่อค้นหาคำใบ้ 1 ใน 6 กล่องที่มีคำใบ้ต่อไป
สถานที่ในการแข่งขัน > เลก 8 (ไทย)

ภูเก็ต (ท่าอากาศยานนานาชาติภูเก็ต) ไป กรุงเทพฯ (ท่าอากาศยานนานาชาติสุวรรณภูมิ)
กรุงเทพ (อู่เรือเจริญยนต์ 007)
กรุงเทพ (ท่าเรือเพนนินซูลา)
กรุงเทพ (พระราชวังพญาไท)
อุปสรรคของเลกนี้ สมาชิกที่ทำอุปสรรคจะต้องต่อใบกังหันหลังเรือหางยาวของไทยให้ถูกต้อง ก่อนที่จะนั่งเรือหางยาวไปยังสถานที่ต่อไป ทางแยกของเลกนี้ ทีมจะต้องเลือกระหว่าง ฟันหัก (Broken Teeth) หรือ ทำลายสถิติ (Broken Record) โดยทีมที่เลือกฟันหักจะต้องเดินทางไปที่ซอยแฮปปี้สไมล์ (Happy Smile) แล้วเติมฟันปลอมให้กับผู้คน 5 คนให้ถูกต้องก่อนที่จะได้รับคำใบ้ต่อไป ส่วนทีมที่เลือกทำลายสถิติจะต้องเดินทางไปที่ไชน่า ทาวน์ ณ ถนนเยาวราช ที่วัดสัมพันธวงศาราม วรวิหาร แล้วเลือกกลุ่มของกะเทยและรถแท็กซี่ ซึ่งทีมจะต้องร้องเพลงลูกทุ่งคาราโอเกะ (เพลงสาวบางโพ) ไปตามการจราจรของถนนไปกับผู้ร่วมเดินทาง
สถานที่ในการแข่งขัน > เลก 9 (ไทย → สาธารณรัฐประชาชนจีน)

กรุงเทพฯ (ท่าอากาศยานนานาชาติสุวรรณภูมิ) ไป กุ้ยหลิน, กว่างซีจ้วง, สาธารณรัฐประชาชนจีน  (ท่าอากาศยานนานาชาติกุ้ยหลินเหลี่ยงเจียง)
กุ้ยหลิน (Folded Brocade Mountains) (ไม่ออกอากาศ)
กุ้ยหลิน (ร้านตัดผม)
กุ้ยหลิน (สะพานหมายเลข 24 ในแม่น้ำหลีเจียง)
กุ้ยหลิน (ประตูโบราณทิศใต้)
กุ้ยหลิน (ทะเลสาบบันยัน)
อุปสรรคของเลคนี้ สมาชิกที่ทำอุปสรรคจะต้องนั่งเรือแพออกไปในทะเลสาบ แล้วโยนปลาในเข่งทีละตัวลงในทะเลสาบเพื่อให้นกเป็ดน้ำคาบจำนวน 10 ตัว แล้วนำไปแลกกับคนบนฝั่งเพื่อรับคำใบ้ต่อไป ทางแยกของเลคนี้ ทีมจะต้องเลือกระหว่างการเต้นรำ (Choreography) กับการเขียน (Calligraphy) โดยทีมที่เลือกการเต้นรำนั้น จะต้องเดินทางไปที่เกาะกลางทะเลสาบ แล้วเรียนรู้การเต้นรำของจีนแบบท้องถิ่น แล้วเต้นรำไปพร้อมกับคนจีนให้เป็นที่พึงพอใจของครูฝึกทั้ง 2 ท่านจึงจะได้รับคำใบ้ต่อไป ส่วนทีมที่เลือกการเขียนจะต้องหาสถานที่ในการเขียนเพื่อใช้พู่กันจีนจุ่มหมึกเขียนชื่อสถานที่ต่อไปในการเขียนเป็นภาษาจีน ซึ่งถ้าอาจารย์ฝึกพึงพอใจจะประทับตราแสตมป์ 1 ดวง เมื่อประทับได้ครบ 4 ดวงจึงจะได้รับคำใบ้ต่อไปจากอาจารย์ฝึกคนสุดท้าย ส่วนงานเพิ่มเติมของมาร์คกับไมเคิลนั้น ทั้งคู่จะต้องสระผมแล้วเป่าผมให้แห้งสำหรับผู้หญิงชาวจีน 2 คนจึงจะสามารถแข่งขันต่อไปได้